CELEX: 32019Y1011(01)
Language: sl
Date: 2019-07-30 00:00:00
Title: Sklep Evropskega odbora za sistemska tveganja z dne 30. julija 2019 o imenovanju pooblaščene osebe za varstvo podatkov v Evropskem odboru za sistemska tveganja(ESRB/2019/17)2019/C 344/03

11.10.2019   
               
               
                  SL
               
               
                  Uradni list Evropske unije
               
               
                  C 344/3
               
            
         SKLEP EVROPSKEGA ODBORA ZA SISTEMSKA TVEGANJA
         z dne 30. julija 2019
         
            o imenovanju pooblaščene osebe za varstvo podatkov v Evropskem odboru za sistemska tveganja(ESRB/2019/17)
         
         (2019/C 344/03)
         SPLOŠNI ODBOR EVROPSKEGA ODBORA ZA SISTEMSKA TVEGANJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1),
         ob upoštevanju Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (2) ter zlasti člena 43 Uredbe,
         ob upoštevanju Sklepa ESRB/2012/1 Evropskega odbora za sistemska tveganja z dne 13. julija 2012 o izvedbi pravil o varstvu podatkov v Evropskem odboru za sistemska tveganja (3) in zlasti člena 3 Sklepa,
         ob upoštevanju naslednjega:
         
                     (1)
                  
                  
                     Splošni odbor Evropskega odbora za sistemska tveganja (ESRB) je 31. avgusta 2018 sprejel Sklep ESRB/2018/6 Evropskega odbora za sistemska tveganja (4), s katerim je imenoval gospo Barbaro Eggl za uradno osebo za varstvo podatkov v ESRB za drugi mandat do 14. maja 2020.
                  
               
                     (2)
                  
                  
                     Mandat gospe Eggl bo na njeno prošnjo prenehal 31. julija 2019. Zato je treba imenovati njenega naslednika v vlogi pooblaščene osebe za varstvo podatkov v ESRB od 1. avgusta 2019.
                  
               
                     (3)
                  
                  
                     Skladno s členom 43(2) Uredbe (EU) 2018/1725 pooblaščena oseba za varstvo podatkov v Evropski centralni banki (ECB) trenutno deluje tudi kot pooblaščena oseba za varstvo podatkov v ESRB.
                  
               
                     (4)
                  
                  
                     Izvršilni odbor ECB je 19. marca 2019 imenoval gospo Evanthio Chatziliasi za naslednico gospe Barbare Eggl v vlogi pooblaščene osebe za varstvo podatkov v ECB za mandat, ki traja pet let in se začne 1. avgusta 2019 –
                  
               SPREJEL NASLEDNJI SKLEP:
         
            Člen 1
            Imenovanje pooblaščene osebe za varstvo podatkov v Evropskem odboru za sistemska tveganja
            Gospa Evanthia Chatziliasi se imenuje za pooblaščeno osebo za varstvo podatkov v Evropskem odboru za sistemska tveganja z učinkom od 1. avgusta 2019 do 31. julija 2024, in sicer kot zaposlena v Evropski centralni banki in uradna oseba za varstvo podatkov v Evropski centralni banki.
         
         
            Člen 2
            Začetek veljavnosti
            Ta sklep začne veljati 31. julija 2019.
         
         
            V Frankfurtu na Majni, 30. julija 2019
            
               
                  Vodja sekretariata ESRB
               
               
                  v imenu splošnega odbora ESRB
               
               Francesco MAZZAFERRO
            
         
         
            (1)  UL L 331, 15.12.2010, str. 1.
         
            (2)  UL L 295, 21.11.2018, str. 39.
         
            (3)  UL C 286, 22.9.2012, str. 16.
         
            (4)  Sklep ESRB/2018/6 Evropskega odbora za sistemska tveganja z dne 31. avgusta 2018 o imenovanju uradne osebe za varstvo podatkov v Evropskem odboru za sistemska tveganja (UL C 347, 28.9.2018, str. 3).